Lingua Franca Nova/23

Disionario (LFN-Engles)

A fini


Imajina un isola en la Mar Mediteraneo, entre Sardinia e Minorca, clamada la Isola Franca. "Franca" es la nom donada a la persones de la ueste par la arabis ci naviga la Mediteraneo en edas antica. Franca es ance un parola cual sinifia un person ci parla direta e no dise cual el no intende. La popla de la isola ia es orgulosa de sua isola, sua identia, e sua lingua.

La isola es abitada par la desendentes de persones de cada pais de la Mediteraneo e de otra locas ance. Los es la desendentes de comersiores, piratas, soldatos, marinores, furores, sclavos, e multe otra persones, bon e mal. Per comunica entre esta misca diversa, la popla ia usa parolas de italian, catalan, espaniol, portuges, e franses, ma con un gramatica multe simple.

Resente, la popla ia deside ce sua lingua nesesa un forma ofisial, con un spele simple e coerente. Cuando la linguistes de la isola ia fini sua laboras, los ia demanda ce la popla vota si o no. Cuasi tota la persones francan ia vota "si" (estra alga omes vea ci vota sempre "no") e la lingua ia es fundida. Los ia clama esta lingua "la lingua franca nova", e persones ci parla esta lingua "la francanovistes".

Car la isola es vera peti, la mundo moderna no ia nota la pais, sua popla rara, e sua lingua strana. Ma linguistes de otra paises ia nota final la lingua, e ia reporta sur lo en sua jornales tecnical. E alga usores de la interede ia scrive articles en la lingua. Los ia nota ce lingua franca nova (o "elefen") es un lingua amable, plasente, e (si!) franca. De alora, un dia nova ia ariva per la francanovistes!

Felisis! Tu ia fini la curso de "Aprende lingua franca nova." Aora es un bon tempo per vade a nosa otra locas a la interede, per atenta leje articles, poesias, o libros. Estas es nosa locas major:


 * elefen.org – la paje prima de LFN
 * La paje de "Facebook" de LFN
 * La gramatica completa de LFN
 * La disionario de LFN
 * Per la vicipedia per elefen, vade a lfn.wikipedia.org!

< Lingua Franca Nova/22